પઠાણકોટ હૂમલા અંગે પોતાની પ્રેસ કોન્ફરન્સમાં સંરક્ષણ પ્રધાર પર્રિકરે કહ્યું કે હૂમલો કરવા માટે આવેલા તમામ 6 આતંકવાદીઓને ઠાર કરાયા છે. બુધવાર સુધીમાં કોમ્બિંગ ઓપરેશન પણ પુરૂ થઇ જશે. આ હૂમલામાં પાકિસ્તાનનો હાથ હોવા અંગે પાર્રિકરે કહ્યું કે એનઆઇએ તપાસ કરી રહી છે. જો કે આતંકવાદીઓ પાસેથી મળી આવેલી અમુક સામગ્રીઓ પાકિસ્તાની હોવાનાં સંકેતો છે. પાર્રિકરે શહિદ થનારા જવાનોને નમન કર્યું હતું. તેમણે કહ્યું કે યુદ્ધ દરમિયાન શહિદ થયેલા જવાનોનાં પરિવારને જે સુવિધાઓ મળે છે તે તમામ સુવિધા પઠાણકોટનાં શહિદોનાં પરિવારને મળશે.